Током ирачког рата 2003. године, пешмерге су одиграле кључну улогу у мисији заробљавања Садама Хусеина. У новом ирачком рату 2014. године, пешмерге су преузеле контролу над појединим деловима северног и источног Ирака, са којих се ирачка војска повукла пред милитантима такозване Исламске Државе. За време овог рата, Пешмерге су успеле да одбране Ирачки Курдистан и да одрже линију фронта према Исламској Држави, а до фебруара 2015. године, преко 1000 пешмерги је изгубило живот у борбама.